  Виталий Пронин Книга лавкаосысь али ӵем адӟыны луэ быдэ вуэмъёслы раскраскаосты. Туэ одӥгаз книга вузанъя сайтын Шотландиысь суредасьлэн Джоанна Бэсфордлэн раскраскаосын книгаосыз тужгес трос вузамын вал.Ми но таяз номерысь вылбаммес пӧрмытӥм раскраскалы! Таин ӵош ялӥськом вожвылъяськон - буялэ сое, кызьы мылды потэ, тырмытэ соин, мар йырады лыктоз но шулдыртэ ӝоже усем геройёсты!Удмуртъёсты туж ӝож калык шуо, нош ми оскиськом, удмуртъёс но дуннеез яркытэн адӟыны быгато шуыса. Котькуд адями ачиз быръе, маин тырмытоз дуннезэ но кыӵе буёлъёсын чебермалоз сое. Соин ик кутэлэ кияды гуашь, пастель, акварель яке эшшо мар ке мукет, пӧрмытэ чебер суред но ыстэлэ  dart.gazet@yandex.ru электронной адресэ яке лэзе редакцие. Тужгес устоез уж тодмо луоз вуоно Dart-лэн бамъёсаз, сое вите кузьым - Чудья Жени лэсьтоз вормисьмылэсь портретсэ.Dart Теги: Егитъёс  